CELEX: 62019TB0155
Language: sk
Date: 2020-03-31 00:00:00
Title: Vec T-155/19: Uznesenie Všeobecného súdu z 31. marca 2020 – AP/FEI („Žaloba o neplatnosť a náhradu škody – Verejná služba – Zamestnanci EIF – Podanie výpovede zamestnancom z osobných dôvodov – Nemocenská dovolenka z dôvodu vážnej choroby, ktorá začala pred dňom uplynutia platnosti pracovnej zmluvy, ktorý si zvolil zamestnanec – Žiadosť o späťvzatie výpovede podanej po dni uplynutia platnosti pracovnej zmluvy zvolenom zamestnancom – Odmietnutie EIF prijať retroaktívnu výpoveď – Odklad dňa uplynutia platnosti pracovnej zmluvy z dôvodu nemocenskej dovolenky – Uplatnenie článku 33 Služobného poriadku EIF – Žaloba sčasti zjavne neprípustná a sčasti zjavne bez akéhokoľvek právneho základu“)

8.6.2020   
            
            
               SK
            
            
               Úradný vestník Európskej únie
            
            
               C 191/14
            
         
      Uznesenie Všeobecného súdu z 31. marca 2020 – AP/FEI
      (Vec T-155/19) (1)
      
      („Žaloba o neplatnosť a náhradu škody - Verejná služba - Zamestnanci EIF - Podanie výpovede zamestnancom z osobných dôvodov - Nemocenská dovolenka z dôvodu vážnej choroby, ktorá začala pred dňom uplynutia platnosti pracovnej zmluvy, ktorý si zvolil zamestnanec - Žiadosť o späťvzatie výpovede podanej po dni uplynutia platnosti pracovnej zmluvy zvolenom zamestnancom - Odmietnutie EIF prijať retroaktívnu výpoveď - Odklad dňa uplynutia platnosti pracovnej zmluvy z dôvodu nemocenskej dovolenky - Uplatnenie článku 33 Služobného poriadku EIF - Žaloba sčasti zjavne neprípustná a sčasti zjavne bez akéhokoľvek právneho základu“)
      (2020/C 191/18)
      Jazyk konania: angličtina
      
         Účastníci konania
      
      
         Žalobkyňa: AP (v zastúpení: L. Levi, avocate)
      
         Žalovaný: Európsky investičný fond (v zastúpení: M. Leander, N. Panayotopoulos a F. Dascalescu, splnomocnení zástupcovia, za právnej pomoci P-E. Partsch a T. Evans, avocats)
      
         Predmet veci
      
      Návrh podaný na základe článku 270 ZFEÚ a článku 50a Štatútu Súdneho dvora Európskej únie po prvé na zrušenie listov EIF z 30. augusta a 3. októbra 2018, ktorými sa zamieta žiadosť žalobkyne z 20. júna 2018, po druhé na uloženie povinnosti EIF vyplatiť žalobkyni výhody uvedené v článku 33 Služobného poriadku EIF a po tretie na náhradu nemajetkovej ujmy, ktorá bola žalobkyni údajne spôsobená
      
         Výrok
      
      
                  1.
               
               
                  Žaloba sa zamieta ako sčasti zjavne neprípustná a sčasti zjavne bez akéhokoľvek právneho základu.
               
            
                  2.
               
               
                  AP je povinná nahradiť trovy konania.
               
            
         (1)  Ú. v. EÚ C 155, 6.5.2019.